मेगा ब्लॉक: लोकल और पैसेंजर आज होगी प्रभावित
दुर्ग-गोंदिया-कलमना स्टेशन के बीच शुक्रवार को अप लाइन में मेंटेनेंस वर्क और ट्रैक के रखरखाव के लिए मेगा ब्लॉक किया जाएगा। इससे लोकल और पैसेंजर ट्रेनों की टाइमिंग प्रभावित रहेगी। लगातार हो रहे मेगा ब्लॉक की वजह से गुरुवार को 12410 निजामुद्दीन-रायगढ़ गोंडवाना एक्सप्रेस अपने निर्धारित समय से 3 घंटे 20 मिनट देरी से चली। इससे यात्रियों को काफी दिक्कत हुई।
रेलवे अधिकारियों ने बताया कि मेंटेनेंस वर्क के लिए रात 8.40 बजे से रात 11.40 बजे तक ब्लॉक किया जाएगा। इस तीन घंटे के ब्लॉक में गाड़ी नंबर 68723 डोंगरगढ-गोंदिया लोकल रद्द रहेंगी।
इसी प्रकार 68721 रायपुर-डोंगरगढ लोकल को दुर्ग में समाप्त कर शनिवार को दुर्ग से ही 68724 गोंदिया-रायपुर लोकल बनकर रायपुर के लिए रवाना किया जाएगा। 68729 रायपुर-डोंगरगढ को दुर्ग में रद्द कर इसी ट्रेन को शनिवार को दुर्ग से ही 68730 डोंगरगढ-रायपुर लोकल बनाकर रायपुर के लिए चलाया जाएगा। हालांकि इसका खासा असर दैनिक यात्रियों पर पड़ेगा। चूंकि उन्हंे अन्य वाहनों के माध्यम से अपने गंतव्य स्थल तक आवाजाही करनी होगी।
hin_Deva hin_Deva hin_Deva hin_Deva